### 8.      Partnerskabsaftale 2017 Kalundborgegnens Erhvervsråd

**Åbent**

Sagsnr.: 326-2016-48170       J.nr.: 24.10.00           Dokumentnr.:
326-2016-328944

**Sagstype**

Beslutning

**Resume og sagens baggrund**

Kalundborg Kommune indgår årligt en partnerskabsaftale med [adresse]
Erhvervsråd, derfor forelægges forslag til fornyelse af partnerskabsaftale for
året 2017. Aftalen afspejler kommunalbestyrelsens målsætning fra
Udviklingsstrategien om, at der skal sikres en lokal erhvervsservice så tæt på
virksomhederne og iværksætterne som muligt, for herved at styrke
rammebetingelser og erhvervsudvikling, der kan skabe vækst og beskæftigelse.

**Indstillinger**

Direktøren indstiller, at partnerskabsaftalen for 2017
mellem Kalundborgegnens Erhvervsråd og Kalundborg Kommune godkendes.

**Behandling**

Direktionen, Økonomiudvalget, Kommunalbestyrelsen

**Sagsfremstilling**

I henhold til den nuværende partnerskabsaftale mellem
Kalundborg Kommune og 'Kalundborgegnens Erhvervsråd fremgår, at den løber frem
til 31. december 2016. På denne baggrund har administrationen i samarbejde med
erhvervsrådet udarbejdet et forslag til partnerskabsaftale for 2017.

Grundet at den eksisterende partnerskabsaftale for 2016 har
vist sig robust og har indfanget de fremadrettede udfordringer i henhold til at
løfte kommunalbestyrelsens udviklingsstrategi, samt at rammebetingelserne for
erhvervsservice er uændrede, så er opgaverne og indsatserne, der skal
understøtte udviklingsstrategiens mål for vækst og erhvervsudvikling de samme
som hidtil. Aftalen for 2017er derfor i praksis, en videreførelse af aftalen
for 2016. Udformningen af aftalens opgaver og indsatser, der er båret af et
langt og konstruktivt samarbejde mellem kommunen og erhvervsrådet, hviler
således på kendskab og tillid, samt hensyntagen til de nødvendige tilpasninger
såvel organisatorisk som opgavemæssigt. Aftalen rummer dermed fleksibilitet til
der i fælleskab kan prioriteres i forhold til opgaver, hvorved aktuelle
udfordringer og problemstillinger kan adresseres.

Aftalen beskriver konkret opgaverne og indsatserne, som
Kalundborgegnens Erhvervsråd (som repræsentant for virksomhederne) varetager i
partnerskabet med Kalundborg Kommune (som myndighed med ansvar for at sikre
erhvervsservice). Opgaverne og indsatserne skal medvirke til at understøtte
udviklingsstrategiens mål om, at styrke Kalundborg som en erhvervsvenlig
kommune, hvor virksomhederne har mulighed for at udvikle sig.

Aftalens indsatser er:

•                Erhvervsservice

•                Kvalificering af virksomhedernes deltagelse
i udbud.

•                Opkvalificering af arbejdskraft.

•                Tiltrækning af virksomheder og
arbejdspladser.

•                Bosætning.

•                Styrkelse af detailhandlens rammevilkår.

•                Infrastruktur.

Samlet set, gives erhvervsservicen i Kalundborg Kommune i et
samarbejde, der udover Ka-lundborgegnens Erhvervsråd omfatter Væksthus
[adresse], samt en række regionale og nationale aktører, herunder [adresse]
Capacity, Invest in Denmark og EU-kontoret [adresse]. Hertil vil der,
hvor det findes hensigtsmæssigt ske, en koordinering indenfor geografien i
samarbejdet i Greater Copenhagen. Det er derfor med aftalen også sikret, at der
er transparens og synlighed om, hvor opgaverne skal løses. I forlængelse heraf,
er der ønsket at skabe fokusering og præcisering, hvorfor der i den løbende
dialog mellem partnerne sikres sammenhæng mellem indsats, middel og mål.

Udmøntningen af aftalen forventes at have en positiv
betydning for jobskabelse og vækst i Kalundborg kommune.

**Økonomiske konsekvenser**

Der er i budget 2017 afsat 2.421.000 kr. excl. moms til
tilskud til [adresse] Erhvervsråd.\*

Der er i 2017 afsat 231.000 kr. excl. moms til overførsel
til Kalundborgegnens Erhvervsråd til videreformidling til støtte for
aktiviteter, der gør handelslivet i kommunen attraktivt for både borgere og
turister.

\*Oplyste beløb er med forbehold for endelig
budgetvedtagelse.

**Direktionens møde den 10.
oktober 2016:**

Anbefales.

**Økonomiudvalgets møde den 12.
oktober 2016:**

Anbefales.

**Bilag**

|  |  |
| --- | --- |
| [telefonnummer]Partnerskabsaftale 2017 Kalundborgegnens Erhvervsråd Version 2.docx | 326-2016-328942 |